
న్యూఢిల్లీ : విమానాశ్రయాల విభాగాన్ని విడదీసి వేరుగా స్టాక్ మార్కెట్లో లిస్ట్ చేయాలని జిఎంఆర్ ఇన్ఫ్రాస్ట్రక్చర్ భావిస్తోంది. ఢిల్లీ, హైదరాబాద్ అంతర్జాతీయ విమానాశ్రయాలను నిర్వహిస్తున్న జిఎంఆర్ ఇన్ఫ్రా ఈ మేరకు విమానాశ్రయ వ్యాపారాన్ని డీమెర్జ్ చేసి, విడిగా లిస్ట్ చేసేందుకు రుణదాతల నుంచి అనుమతి కోరిందని వార్తలు వెలువడ్డాయి. ప్రస్తుతం ఎయిర్పోర్ట్ వ్యాపారంలో జిఎంఆర్ ఇన్ ఫ్రాకు 97 శాతం వాటాలున్నాయి. ఈక్విటీ విలువ సుమారు 20,000 కోట్ల రూపాయలుగా ఉంది.  ఈ వార్తలతో జిఎంఆర్ ఇన్ఫ్రా షేరు స్టాక్ మార్కెట్లో దూసుకుపోయింది. మార్కెట్ ప్రారంభంలో 14.50 రూపాయల వద్ద ప్రారంభమైన జిఎంఆర్ షేరు ఇంట్రాడేలో 15.82 రూపాయల స్థాయిని తాకింది. చివరకు 6.74 శాతం లాభంతో 15.36 రూపాయల వద్ద స్థిరపడింది. మరోవైపు దీర్ఘకాలంలో వాటాదారుల విలువను మరింతగా పెంచేందుకు ఎప్పటికప్పుడు అన్ని రకాలైన ఆప్షన్లను పరిశీలిస్తున్నట్లు జిఎంఆర్ ఇన్ఫ్రా తెలిపింది. ఒకవేళ డీమెర్జ్ ప్రతిపాదనలతో పాటు వేరుగా లిస్ట్ చేయాలన్న ప్రతిపాదనలకు బోర్డు పరిశీలించి ఆమోదం తెలపాల్సి ఉంటుందని పేర్కొంది.

newdhilly : vimaanaasrayaala vibhaagaanni vidadeesi vaerugaa stack marketlo list cheyalani gmr infrastracture bhaavistondi. dhilli, hyderabad antarjaatiiya vimaanaasrayaalanu nirvahistunna gmr infra ee meraku vimaanaasraya vyaapaaraanni demerge chesi, vidigaa list chesenduku runadaatala nunchi anumati korindani vaartalu veluvaddaayi. prastutam airport vyaapaaramlo gmr in fraaku 97 saatam vaataalunnaayi. eekvity viluva sumaru 20,000 kotla roopaayalugaa undi.  ee vaartalatoe gmr infra sheru stack marketlo doosukupoyindi. market praarambhamlo 14.50 roopaayala vadda praarambhamaina gmr sheru intradelo 15.82 roopaayala sthaayini taakindi. chivaraku 6.74 saatam laabhamtho 15.36 roopaayala vadda sthirapadindi. marovaipu deerghakaalamlo vaataadaarula viluvanu marintagaa penchenduku eppatikappudu anni rakaalaina aapshanlanu pariseelistunnatlu gmr infra telipindi. okavela demerge pratipaadanalatoe paatu vaerugaa list cheyalanna pratipaadanalaku bordu pariseelinchi aamodam telapalsi untundani perkondi.